CELEX: 32006R0945
Language: sk
Date: 2006-06-26 00:00:00
Title: Nariadenie Komisie (ES) č. 945/2006 z  26. júna 2006 , ktorým sa mení a dopĺňa nariadenie (ES) č. 1342/2003, ktorým sa ustanovujú osobitné podrobné pravidlá uplatňovania systému dovozných a vývozných licencií na obilniny a ryžu

27.6.2006   
            
            
               SK
            
            
               Úradný vestník Európskej únie
            
            
               L 173/12
            
         
      NARIADENIE KOMISIE (ES) č. 945/2006
   z 26. júna 2006,
   ktorým sa mení a dopĺňa nariadenie (ES) č. 1342/2003, ktorým sa ustanovujú osobitné podrobné pravidlá uplatňovania systému dovozných a vývozných licencií na obilniny a ryžu
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (1), a najmä na jeho článok 10 ods. 2,
   keďže:
   
               (1)
            
            
               V článkoch 11a a 11c nariadenia (ES) č. 1785/2003 sa stanovujú mechanizmy výpočtu a periodické stanovenie ciel uplatniteľných na dovozy lúpanej ryže s číselným znakom KN 1006 20 a bielenej ryže alebo polobielenej ryže s číselným znakom KN 1006 30.
            
         
               (2)
            
            
               S cieľom zabrániť, aby sa fungovanie týchto mechanizmov narúšalo zneužívaním žiadostí o dovozné povolenia, by sa v nariadení Komisie (ES) č. 1342/2003 (2) mala stanoviť dostatočne vysoká zábezpeka v súvislosti s dovoznými povoleniami na lúpanú ryžu, polobielenú ryžu a bielenú ryžu.
            
         
               (3)
            
            
               Nariadenie (ES) č. 1342/2003 by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre obilniny,
            
         PRIJALA TOTO NARIADENIE:
   Článok 1
   V článku 12 nariadenia (ES) č. 1342/2003 sa vkladá toto písm. aa):
   
               „aa)
            
            
               30 EUR za tonu odchylne od písm. a) v prípade výrobkov s číselnými znakmi KN 1006 20 a 1006 30, pokiaľ ide o vývozné povolenia.“
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. júla 2006.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. júna 2006
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 270, 21.10.2003, s. 96. Nariadenie zmenené a doplnené nariadením (ES) č. 797/2006 (Ú. v. EÚ L 144, 31.5.2006, s. 1).
   
      (2)  Ú. v. EÚ L 189, 29.7.2003, s. 12. Nariadenie naposledy zmenené a doplnené nariadením (ES) č. 830/2006 (Ú. v. EÚ L 150, 3.6.2006, s. 3).